CONTRA-IN FOS 

_ Butlletí Setmanal de Contra-lnformació _ 

N úmero 479. Setmana del 29 d'agost al 4 de setembre de 2007 

El dilluns 27, es va celebrar una petonejadade rebuig i denúncia a les agressions homòfobes davant del bar Chekere Jazz al carrer Ample de Barcelona. El passat 31de juliol, dos joves que s'estaven besant van ser expulsats i increpats pel cambrer i propietari del local. 


OKUPACIÓ I CENTRES SOCIALS 


Desallotjament del Casal Popular 
d'Horta-Guinardó després d'uns 
diesdelasevaokupació 


Horta-Guinardó/ Barcelona.- El passat 
dijous 23 d'agost va ser desallotjat el Casal 
Popular d'Horta - Guinardó, espai alliberat 
feia uns dies al Passeig Maragall n Q 275 per 
l'Assemblea de Joves d'Horta - Guinardó. 
Aquest edifici anava a ser destinat a ser un 
espai social per les diferents entitats del 
districte sense un lloc on poder exercir la 
seva feina quotidiana, ja que l’Ajuntament 


de Barcelona i el Districte d'Horta - 
G uinardó després de molts anys de prome - 
tre infraestructures pels joves i per la resta 
de veïns i veïnes encara no ha donat ni un 
10% dels espais que hauria d'haver-hi per 
terreny i per nombre d'habitants censats al 
barri. 

Assemblea de Joves d’Horta-Guinardó + 
Contra-lnfos 28/ 8/ 07 


Nova okupació a l'Hospitalet 

El municipi torna a tenir centre social okupat 


Hospitalet de Llobregat/Barcelonès.- La 
resposta al desallotjament del CSO l'Òpera 
no s'ha fet esperar. Abans d'ahir, dia 26 
d'agost, es va okupar una vella nau al polí¬ 
gon industrial de la crtra. del Mig, al carrer 
Cobalto cantonada Riera dels Monges. La 
nau havia estat una fàbrica de llexius i duia 
alguns anys abandonada. En el comunicat de 


Col·lectius i contrainformació 


l'okupació s'anuncia que ja s'està treballant 
en la neteja i rehabilitació de l'espai per con - 
vertir-lo en un centre social obert a la ciutat, 
que s'anomenarà CSO Kan Lejía. En aquest 
sentit s'han convocat unes jornades de tre¬ 
ball per al proper dia 30 d'agost, on es con¬ 
vida a tothom a visitar l'espai i col·laborar en 
la seva recuperació. Contra-lnfos 28/ 8/ 07 


Publicació independent Riu Amunt 


Solsona/ Solsonès.- El proper dissabte dia 
1 de setembre es farà al Casal Popular La 
Fura, a Solsona, la presentació de RIU 
AMUNT, la publicació independent de l'ALt 
Cardener. Riu Amunt és una publicació que 
pretén oferir una visió crítica del sistema 
de vida que tenim, per tal d’intentar-lo 
canviar. Els agradaria que les seves pàgines 
servissin per a recopilar propostes divers¬ 
es .Tractaran sobretot temes locals, cen¬ 


trats en l'Alt Cardener, però també parlaran 
de temes d'arreu i de nivell global. Després 
de la presentació hi haurà un sopar popular 
teatre a càrreg d'"Unmerengue" i concert 
amb El noi del cirerer. 

Per a més informació i pel programa de la 
inauguració mira també: http:/ / riua- 
munt.blogspot.com 

Riu amunt 
+Contra-lnfos 28/ 8/ 07 


EL CONSISTORI HAVIA PROMÈS NO DESALLOTJAR I NO ENVIAR LA POLICIA 

Manifestació per denunciar el 
desallotjament de La Soga 

El tripartit de Vilanova i la Geltrú va desallotjar mentre 

es mantenien converses amb l'Assemblea d'Okupes 


Vilanova i la Geltrú/ Garraf.- Arrel del desal¬ 
lotjament del centre social La Soga, més 
d'una setantena de persones es van manifes¬ 
tar pel centre de la vila el passat dissabte 25 
al vespre. Durant el recorregut, les seus del 
PSC, ICV i ERC van ser tapiades simbòlica¬ 
ment com a senyal de protesta contra el 
desallotjament. 

L’Ajuntament i el diàleg 

L'Assemblea d'Okupes de Vilanova denuncia 

l'actitud «traïdora» del consistori municipal, 


tenint en compte que es mantenien convers¬ 
es regulars sobre la cessió de l'espai i que el 
consistori, segons la mateixa assemblea, havia 
promès no desallotjar, comunicar les seves 
accions i no enviar-hi la policia. Tot i així, el 18 
d’agost una vintena de policies municipals, 
tècnics i treballadors de l'ajuntament van 
entrar a la casa, en van tapaiar i soldar les 
portes i tot el material i pertinences dels 
col·lectius va quedar-hi a dins. 

Assemblea d'Okupes de Vilanova 
+Contra-lnfos 28/ 8/ 07 



Encapçalament de la manifestació contra el desallotjament il·legal de La Soga a Vilanova. 


Dijous 30 d'agost- 12h Jutjats Pss. Lluís Companys - 44 >L1 

No al desallotjament de La Farga 


Presos i preses en lluita 


Juan Surroche en llibertat 


Trento/ Itàlia.- El passat 8 d'agost Va sortir 
de la presó de Teramo, a Trento, Juan 
Surroche. El van alliberar però queda a l'es¬ 
pera d'un nou judici i amb la prohibició d'en¬ 
trar a la província de Trento fins que aquest 
tingui lloc. El passat 6 de juliol va sortir la 
sentència que el condemnava a un any de 
presó i, com que en Juan havia complert 7 
mesos de presó, cinc d’ells en aillament, ja 
havia complert mes de la meitat de la con¬ 
demna. Juan Surroche va ser detingut per la 
Guardia Civil a Girona, el passat 21 de 
desembre, arrel d'una ordre de búsqueda i 


Festes alternatives i populars 


captura internacional solicitada per Itàlia i 
en el més de febrer va ser extraditat a Itàlia 
on era buscat sota l'acusació d'associació 
subversiva amb finalitats de terrorisme, per 
haver cremat suposadament un seguit de 
vagons de tren de la companyia Trenitalia, 
responsable del transport dels immigrants 
deportats. 

La campanya de suport a en Juan Surroche 
va dur a la detenció de la gironina Núria 
Pòrtulas, que finalment va ser alliberada el 
passat 4 de juny després de pagar una fiança 
de 15.000 euros. Contra-lnfos 28/ 8/ 07 


Denuncien agents de paisà dels 
mossos per apallissar dues 
persones a les Festes de Gràcia 


Vila de Gràcia.- La passada nit del dijous 16 
d'agost, durant la celebració de les Festes 
de Gràcia, agents de paisà dels Mossos 
d'Esquadra van agredir a dues persones 
quan tornaven cap a casa. Quan faltaven 
pocs minuts per les 6 del matí, al carrer 
Torrent de l’Olla, un home i una dona van 
ser assaltats per 8 agents de paisà dels 
Mossos d'Esquadra. Durant 20 minuts van 
estar separats i van haver de suportar els 
insults i cops dels agents a la cara i al cos. 
En aquest temps, la noia va ser identificada 
i registrada corporalment mentre se l’hu¬ 
miliava i insultava. Quan intentava atansar- 
se al seu company, l'empenyien i la 
llançaven a terra. Pel que fa a l'home agred¬ 
it, que en cap cas va ser identificat per cap 
agent, va rebre diversos cops a la cara amb 
el palmell obert. Va ser insultat per la seva 


ideologia independentista i, en un moment 
que li sonà el mòbil, els M ossos li van reti¬ 
rar per no retornar-li mai més. Els Mossos 
es dirigiren a les dues persones agredides 
en castellà, amb molta violència i pre¬ 
potència. Als dos agredits els van ensenyar 
una placa just en el moment de l’assalt 
però més tard, quan els demanaren el 
número d'identificació, cap d’ells accedí a 
donar-lo. De fet, un cop els Mossos van 
deixar-los sols, els dos agredits els van 
seguir una estona, reclamant-los el mòbil 
robat i els números de placa. En aquell 
moment un dels agents, amb un to més 
conciliador li aconsellà que ho deixés cór¬ 
rer, que no havia passat res. Les dues per¬ 
sones agredides han interposat una denún¬ 
cia per agressions al jutjat. 

Alerta Solidària +Contra-lnfos 28/ 8/ 07 





























En defensa dels espais naturals 


Lluites independentistes 


Lluites d'arreu 


Protesta veïnal i talls contra la 
línia de Molt Alta Tensió 

Els ajuntaments reben notificacions amb nous traçats 

Pla de l'Estany.- Veïns de poblacions del Pla de traçat que obeeix a certes mans negres 
de l’Estany van tallar el diumenge 26 la car- de personatges poderosos, fent que aquests 
reteran-ll en senyal de protesta per les notí- veïns hagin de carregar amb una altra 
cies que han tingut d'un canvi de traçat de la infraestructura més, quan ja conviuen amb 
línia MAT. El passat 31de juliol, alguns ajun- l'AP7, la línia de 132 KV, la N-ll, la futura A-2 i 
taments de la zona van rebre una comuni- el gasoducte, entre d'altres, fent que aque- 
cació de l'empresa Red Elèctrica Espanola stes provoquin pèrdues irreparables, en l'en- 
en què es donava un recorregut distint al torn natural, la salut d'aquests veïns i el valor 
que fins ara es creia que era definitiu. A par- patrimonial de les seves finques. En aquesta 
tir d'aquí, la Plataforma No ala MAT ha emès reunió es demana: El suport dels ajunta- 
un comunicat que reproduïm a continuació: ments, a través d'informació puntual, ràpida 
«Ahir, diumenge dia 26 d'agost, un nombrós i transparent i així mateix l'elaboració d'un 
grup de veïns de Viladasens, Fellines, estudi de les pèrdues de valor patrimonial 
Llampaies, Garrigàs, Calabuig i Cervià de Ter, que representa per a les familias afectades, 
entre d'altres es van reunir de manera A les altres administracions, que parin les 
espontània a la N-ll, al punt quilomètric 732, tàctiques de desinformació i ocultisme en 
on van efectuar talls de trànsit, per reivin- les dades, que puguin demostrar la necessi- 
dicar el seu malestar amb l'últim traçat de la tat d'aquesta línia mitjançant autèntics pro- 
línia de molt alta tensió al seu pas per les fessionals independents i deixar de confon - 
comarques gironines. Principalment es van dre la opinió pública.», 
mostrar molt indignats per l'enéssim canvi No a la MAT +Contra-lnfos 28/ 8/ 07 



Imatge d'una de les protestes contra la línia de M olt Alta Tensió 


2TZANIA@SIND0MINI0.NET / 93.530.68.76 

Per ajuts econòmics al Contra-lnfos 

De ]6h a 20h al cj Reina Amàlia Ubis <M >Paral·lel 

Oficina d'O kupació tots els dijous 


Noves accions de la campanya 
"300 anys d'ocupació, 300 anys 
de resistència" a Lleida 

La guàrdia urbana reté i denuncia a un grup 

de joves per la realització d'un mural 



Nou mural vinculat amb la campanya «300 anys d’ocupació, 300 anys de resistència». 


Lleida/ Segrià.- El passat divendres 24 
d'agost l’Assemblea de Joves de LLeida va 
dur a terme una altra acció que s'enmarca 
dins la campanya "300 anys d'ocupació, 
300 anys de resistència". Aquesta vegada 
es va realitzar un mural amb la inscripció 
que dóna nom a la campanya. El mural està 
situat a la falda del turó de Gardeny, en 


ple Passeig de Ronda. Cal dir que en final¬ 
itzar la seva realització, fins a cinc dota¬ 
cions d'antidisturbis, incloses unitats de 
paisà, de la guàrdia urbana han retingut als 
joves durant més d'una hora i els han 
denunciat. 

Assemblea de Joves de Lleida 
+Contra-lnfos 28/ 8/ 07 


Trobades Anticivilització 2007 


Barcelonès.- Els propers dies 8, 9,10 i ïïde 
setembre tindran lloc les trobades anticivil¬ 
ització. Aquest any han trobat un espai 
proper a Barcelona, a menys de 30Km, ben 
comunicat amb transport públic directe, 
amb força espai per plantar tendes i poder 
fer debats i tallers. Tenen confirmada l’as¬ 
sistència d'un membre del col·lectiu Willful 
Disobedience, per animar el debat sobre 
"una visió no primitivista de l’anticivil- 
ització". Els tallers pràctics també es van 
confirmant, sobretot al voltant d'habilitats 
(preparació de pa, reconeixement de 
plantes útils, alguns temes físics, fer foc 
sense llumins...), però també d'informació 


(de moment nanotecnologia). Resten oberts 
a propostes de temes de debat i de tallers 
de tota mena. Hi ha un col·lectiu que 
prepararà menjar vegetarià, el preu girarà 
sobre el 6 euros per dia (2 esmorzar, 2 dinar 
i 2 sopar). Per qui no desitgi utilitzar aquesta 
opció, s'habilitarà un lloc on es podrà cuinar 
menjar propi. Caldrà portar sac de dormir, 
tenda, plat, coberts i got. Han preparat un 
blog amb tota la informació sobre les 
trobades, l'adreça és: 
http:/ / anticiv.blogspot.com. 

Per més info: Iuddites@nodo50.org 

Trobades Anticivilització 07 

Vagues de fam de «sense 
papers» a França en una onada 
d'accions per la regulació 


Lille/ França .- Entre finals d'abril i el mes 
de juny, el col·lectiu de sense papers a Lille 
va realitzar una campanya d'ocupacions a 
diferents espais estratègics de la ciutat 
(facultat de dret, edifici del sindicat 
empresarial, etc.). El 15 de juny, durant la 
darrera ocupació, la policia va detenir a 60 
immigrants que van ser conduïts al centre 
de retenció administrativa. A partir d'aquí 
el grup d'interns va començar una vaga de 
fam per tal de reivindicar una regularitza¬ 
ció col·lectiva. La policia no va vacilar: des 


de les detencions de vaguistes, detencions 
als hospitals, maltractament a les comissa¬ 
ries, deportacions, etc. Entre els dies 16 i 18 
d'agost, la policia va expulsar violentament 
a 9 vaguistes cap a Conakry, a Guinea, pas¬ 
sant per M arroc. Finalment, el 22 d'agost al 
matí, la policia va tornar a detenir a 42 
refugiats que han estat internats al camp 
de retenció que hi ha entre Lille i París. 
Aquests refugiats han iniciat una nova vaga 
de fam. 

Contra-lnfos 28/ 8/ 07 


Del dijous 30 d'agosta l'1 de setembre a Vilafranca del Penedès 

Festa M ajor Alternativa a Vilafranca 


Butlletí setmanal 

Odntra-Infos 


Tel: 93.530.68.76 

Correu electrònic: 
«zitzania@sindominio.net» 


Del 7 al 9 de setem bre al carrer argentera de vallcarca 

Festes Alternatives a Val Icarca 


=M-'oratge de la setmana vinent 


Dimecres 29 


Dijous 30 


Divendres 31 

Les últimes cuetades de la intensa calor estiuenca, ens han deixat màximes de fins a 40 graus a les comarques 
de la plana de Lleida. Però això s’acaba. Dijous ens creuarà un front de tempestes que farà baixar bruscament 
les temperatures. A partir de dissabte tomarà el sol i la calor, però molt més suportable que en els darrers dies. 







































































